
Ministru kabineta noteikumi Nr. 387
Rīgā 2024. gada 18. jūnijā (prot. Nr. 25 64. §)
Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" pirmās projektu iesniegumu atlases kārtas īstenošanas noteikumi
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
I. Vispārīgie jautājumi
· 1. Noteikumi nosaka:
· 1.1. kārtību, kādā īsteno Eiropas Savienības Kohēzijas politikas programmas 2021.–2027. gadam 4. politikas mērķa "Sociālāka un iekļaujošāka Eiropa, īstenojot Eiropas sociālo tiesību pīlāru" 4.2. prioritātes "Izglītība, prasmes un mūžizglītība" 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" (turpmāk – pasākums) pirmo projektu iesniegumu atlases kārtu (turpmāk – pirmā kārta);
· 1.2. pasākuma pirmās kārtas mērķi;
· 1.3. pasākuma pirmajai kārtai pieejamo Eiropas Reģionālās attīstības fonda finansējumu;
· 1.4. prasības Eiropas Savienības fonda projekta (turpmāk – projekts) iesniedzējam un sadarbības partneriem;
· 1.5. atbalstāmo darbību un izmaksu attiecināmības nosacījumus;
· 1.6. vienkāršoto izmaksu piemērošanas nosacījumus un kārtību.
· 2. Noteikumos lietoti šādi termini:
· 2.1. atbalsta personāls – speciālie pedagogi, skolotāji logopēdi, izglītības psihologi, pedagogi karjeras konsultanti, izglītības metodiķi, pirmsskolas izglītības metodiķi, skolotāji mentori, kas ir iesaistīti vispārējās izglītības satura īstenošanā;
· 2.2. pedagogi – pirmsskolas izglītības  piecgadīgo un sešgadīgo izglītojamo skolotāji, vispārējās pamatizglītības skolotāji, vispārējās vidējās izglītības skolotāji, sākumizglītības skolotāji, speciālās izglītības skolotāji.
· 3. Pasākuma pirmās kārtas mērķis ir stiprināt izglītības iestāžu nodrošinājumu ar mūsdienīgas un kvalitatīvas pamata un vidējās izglītības īstenošanai nepieciešamajiem resursiem, lai nodrošinātu atbilstību pilnveidotā mācību satura vajadzībām, tādējādi uzlabojot vienlīdzīgu piekļuvi iekļaujošiem un kvalitatīviem pakalpojumiem izglītības jomā, tajā skaitā piecgadīgo un sešgadīgo bērnu sagatavošanas posmā.
· 4. Pasākuma pirmās kārtas mērķa grupa ir:
· 4.1. pašvaldību un valsts dibināto vispārējās (tostarp pirmsskolas) izglītības iestāžu pedagogi un atbalsta personāls, ievērojot šo noteikumu 2.1. un 2.2. apakšpunktu;
· 4.2. pašvaldību un valsts dibināto profesionālās izglītības iestāžu pedagogi un atbalsta personāls, ievērojot šo noteikumu 2.1. un 2.2. apakšpunktu;
· 4.3. valsts dibināto augstskolu izglītības iestāžu pedagogi un atbalsta personāls, ievērojot šo noteikumu 2.1. un 2.2. apakšpunktu;
· 4.4. pašvaldību, valsts dibināto profesionālās izglītības iestāžu un valsts dibināto augstskolu izglītības iestāžu izglītojamie, kas apgūst profesionālās pamatizglītības programmas un profesionālās vidējās izglītības programmas pēc pamatizglītības apguves.
· 5. Pasākuma pirmās kārtas ietvaros ir sasniedzami šādi nacionālie rādītāji:
· 5.1. līdz 2025. gada 31. decembrim 80 procenti no  pedagogu un atbalsta personāla, kas nodrošina vispārējās izglītības satura īstenošanu, tostarp pirmsskolās,  kopējās darba slodzes likmes summas ir nodrošināti ar datortehniku vispārējās izglītības satura īstenošanai;
· 5.2. līdz 2025. gada 31. decembrim  75 procentos no valsts un pašvaldību dibinātajām izglītības iestādēm un valsts dibināto augstskolu izglītības iestādēm, kas īsteno profesionālās pamatizglītības programmas un profesionālās vidējās izglītības programmas pēc pamatizglītības apgūšanas, ir stiprināts informācijas un komunikācijas tehniskais nodrošinājums vispārējās izglītības satura apguvei audzēkņiem.
· 6. Pasākuma pirmajai kārtai plānotais un pieejamais finansējums ir 25 000 000  euro, ko veido Eiropas Reģionālās attīstības fonda finansējums – 21 250 000 euro un valsts budžeta līdzfinansējums – 3 750 000 euro.
· 7. Eiropas Reģionālās attīstības fonda finansējums projektā nepārsniedz 85 procentus no projekta kopējām attiecināmajām izmaksām.
· 8. Valsts budžeta līdzfinansējums ir 15 procenti no projekta kopējām attiecināmajām izmaksām.
· 9. Eiropas Reģionālās attīstības fonda finansējumu atlases kārtas ietvaros piešķir granta veidā.
· 10. Pasākuma pirmo kārtu īsteno ierobežotas projektu iesniegumu atlases veidā.
· 11. Pasākuma pirmās kārtas ietvaros atbildīgās iestādes funkcijas pilda Izglītības un zinātnes ministrija.
II. Prasības projekta iesniedzējam, finansējuma saņēmējam un sadarbības partneriem
· 12. Projekta iesniedzējs pasākuma pirmās kārtas ietvaros ir Izglītības un zinātnes ministrija, kas pēc projekta iesnieguma apstiprināšanas kļūst par finansējuma saņēmēju.
· 13. Projekta iesniedzējs sagatavo projekta iesniegumu atbilstoši projektu iesniegumu atlases nolikumā noteiktajām prasībām un uzaicinājumā noteiktajā termiņā iesniedz to sadarbības iestādē, izmantojot Kohēzijas politikas fondu vadības informācijas sistēmas elektronisko vidi. Projekta iesniedzējs pasākuma pirmās kārtas ietvaros iesniedz vienu projekta iesniegumu.
· 14. Finansējuma saņēmējs projekta īstenošanā iesaista šādus sadarbības partnerus:
· 14.1. pašvaldības, kas ir vispārējās vai profesionālās izglītības iestāžu dibinātājas;
· 14.2. tiešās pārvaldes iestādes, kas dibinājušas vispārējās izglītības iestādes, kuras īsteno vispārējās pamata un vidējās  izglītības programmas;
· 14.3. tiešās pārvaldes iestādes, kas dibinājušas izglītības iestādes, kuras īsteno profesionālās pamatizglītības programmas un profesionālās vidējās izglītības programmas pēc pamatizglītības apguves;
· 14.4. valsts dibinātas kapitālsabiedrības un izglītības iestādes, kas īsteno profesionālās vidējās izglītības programmas pēc pamatizglītības apguves;
· 14.5. tiešās pārvaldes iestādes, kas dibinājušas profesionālās augstākās izglītības iestādes, kuras īsteno profesionālās vidējās izglītības programmas pēc pamatizglītības apguves;
· 14.6. atvasinātas publiskas personas dibinātas kapitālsabiedrības un izglītības iestādes, kuras īsteno profesionālās vidējās izglītības programmas pēc pamatizglītības apguves;
· 14.7. atvasinātas publiskas personas dibinātas izglītības iestādes un struktūrvienības, kuras īsteno profesionālās vidējās izglītības programmas pēc pamatizglītības apguves;
· 14.8. Valsts izglītības satura centru.
· 15. Projekta sadarbības partneru pienākumi šo noteikumu 17. punktā noteikto atbalstāmo darbību nodrošināšanai:
· 15.1. šo noteikumu 14.1., 14.2., 14.3., 14.4., 14.5., 14.6.  un 14.7. apakšpunktā  minētajiem sadarbības partneriem ir pienākums nodrošināt no finansējuma saņēmēja saņemtās datortehnikas sadali un pieejamību šo noteikumu 4. punktā minētajai mērķa grupai, ievērojot šo noteikumu nosacījumus;
· 15.2. šo noteikumu 14.8. apakšpunktā minētajam sadarbības partnerim ir pienākums sniegt atbalstu šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā minētajiem sadarbības partneriem datortehnikas lietotāju grupu instruktāžai un mācībām, kā arī izstrādāt rekomendācijas un nodrošināt mācības izglītības iestādēm  par valsts izstrādātajām interaktīvajām mācību platformām un mācību vadības platformām to plašākai izmantošanai un lietošanas dinamikas uzskaitei. Šo noteikumu 14.8. apakšpunktā  minētais sadarbības partneris projekta īstenošanas laikā izvērtē, kādām komercuzņēmumu izstrādāto interaktīvo mācību platformām un mācību vadību platformām tiek izmantots mērķdotācijas finansējums, un  izstrādā rekomendācijas to izmantošanai. Rekomendāciju izstrādē bez atlīdzības tiek aicināts iesaistīties to izstrādātājs.
· 16. Finansējuma saņēmējs ar sadarbības partneri slēdz sadarbības līgumu atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, vai izdod rīkojumu (attiecībā uz izglītības iestādēm, kas ir Izglītības un zinātnes ministrijas padotībā) par sadarbību projekta īstenošanā. Sadarbības līgums nosaka sadarbības mērķus, savstarpējo atbildību, funkcijas, finansēšanas mehānismu (ja attiecināms) un pārskatu sniegšanas kārtību.
III. Atbalstāmās darbības un attiecināmās izmaksas
· 17. Pasākuma pirmās kārtas ietvaros ir atbalstāmas šādas darbības:
· 17.1. datortehnikas iegāde un sadale šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā minētajiem sadarbības partneriem;
· 17.2. atbalsta sniegšana šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā  minētajiem sadarbības partneriem datortehnikas lietotāju grupu instruktāžai vai mācībām;
· 17.3. rekomendāciju izstrāde izglītības iestādēm un izglītības iestāžu izglītošana par interaktīvām mācību platformām un mācību vadības platformām to plašākai izmantošanai un lietošanas dinamikas uzskaitei;
· 17.4. projekta vadības un īstenošanas nodrošināšana;
· 17.5. komunikācijas un vizuālās identitātes pasākumi par projekta īstenošanu.
· 18. Pasākuma pirmās kārtas ietvaros finansējuma saņēmējam ir attiecināmas šādas plānotas izmaksas:
· 18.1. tiešās attiecināmās izmaksas, kas ir tieši saistītas ar projekta darbību īstenošanu un nepieciešamas projekta rezultātu sasniegšanai, un šī saistība ir skaidri saprotama un pierādāma;
· 18.2. netiešās attiecināmās izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta darbību īstenošanai un projekta rezultātu sasniegšanai.
· 19. Šo noteikumu 18.1. apakšpunktā minētās tiešās attiecināmās izmaksas ietver šādas izmaksu pozīcijas:
· 19.1. tiešās attiecināmās personāla izmaksas:
· 19.1.1. finansējuma saņēmēja projekta vadības personāla izmaksas (izņemot virsstundas) šo noteikumu 17. punktā minēto atbalstāmo darbību īstenošanai;
· 19.1.2. projekta īstenošanas personāla izmaksas (izņemot virsstundas) finansējuma saņēmēja šo noteikumu 17. punktā  minēto atbalstāmo darbību īstenošanai un šo noteikumu 14.8. apakšpunktā minētā sadarbības partnera šo noteikumu 17.2.  un 17.3. apakšpunktā  minēto atbalstāmo darbību īstenošanai;
· 19.2. pārējās projekta īstenošanas izmaksas:
· 19.2.1. finansējuma saņēmēja datortehnikas iegādes izmaksas mērķa grupai;
· 19.2.2. finansējuma saņēmēja un šo noteikumu 14.8. apakšpunktā minētā sadarbības partnera jaunradītu darba vietu aprīkojuma, tai skaitā biroja mēbeļu un tehnikas, datorprogrammu un licences iegādes vai nomas izmaksas, kā arī aprīkojuma uzturēšanas un remonta izmaksas ne vairāk kā 3000 euro vienai darba vietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darba vietas aprīkojuma iegādes vai nomas izmaksas ir attiecināmas proporcionāli darba slodzes procentuālajam sadalījumam. Ja projekta vadības vai īstenošanas personāls ir nodarbināts daļlaiku, tiek ņemts vērā darbinieka iesaistes periods projektā pret projekta kopējo īstenošanas ilgumu;
· 19.2.3. finansējuma saņēmēja un šo noteikumu 14.8. apakšpunktā minētā sadarbības partnera darba braucienu izmaksas un projekta vadītāja un šo noteikumu 14.8. apakšpunktā minētā sadarbības partnera  ārvalstu komandējumu izmaksas saskaņā ar normatīvajiem aktiem par kārtību, kādā atlīdzināmi ar komandējumiem un darbinieku darba braucieniem saistītie izdevumi;
· 19.2.4. iekšzemes komandējumu izmaksas  finansējuma saņēmēja šo noteikumu 17. punktā  minēto atbalstāmo darbību īstenošanai un šo noteikumu 14.8. apakšpunktā minētā sadarbības partnera šo noteikumu 17.2. un 17.3. apakšpunktā minēto atbalstāmo darbību īstenošanai atbilstoši vadošās iestādes izstrādātajām metodikām "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam  īstenošanai" un "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" īstenošanai";
· 19.2.5. transporta izmaksas (maksa par degvielu, maksa par sabiedriskā transporta izmantošanu) atbilstoši vadošās iestādes izstrādātajai metodikai "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam  īstenošanai" un transportlīdzekļu nomas un transporta pakalpojuma pirkšanas izmaksas finansējuma saņēmēja šo noteikumu 17. punktā minēto atbalstāmo darbību īstenošanai un šo noteikumu 14.8. apakšpunktā minētā sadarbības partnera šo noteikumu 17.2. un 17.3. apakšpunktā minēto atbalstāmo darbību īstenošanai;
· 19.2.6. pakalpojuma (uzņēmuma) un piegādes līguma izmaksas finansējuma saņēmēja šo noteikumu 17. punktā  minēto atbalstāmo darbību īstenošanai un šo noteikumu 14.8. apakšpunktā minētā sadarbības partnera šo noteikumu 17.2. un 17.3. apakšpunktā  minēto atbalstāmo darbību īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligātās iemaksas;
· 19.2.7. finansējuma saņēmēja un šo noteikumu 14.8. apakšpunktā minētā sadarbības partnera ar projekta darbībām tieši saistīto komunikācijas un vizuālās identitātes pasākumu izmaksas.
· 20. Šo noteikumu 19.1. apakšpunktā minētās tiešās attiecināmās personāla izmaksas plāno kā vienu izmaksu pozīciju, piemērojot vienoto likmi divu procentu apmērā no pārējām tiešajām attiecināmajām izmaksām, kas nav tiešās attiecināmās personāla izmaksas, saskaņā ar Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 55. panta 1. punktu.
· 21. Šo noteikumu 18.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 19.1. apakšpunktā minētajām personāla izmaksām.
· 22. Pievienotās vērtības nodokļa maksājumi, kas tiešā veidā saistīti ar projektu, uzskatāmi par attiecināmām izmaksām saskaņā ar regulas Nr. 2021/1060 64. panta 1. punkta "c" apakšpunktā ietvertajiem nosacījumiem, ja tas nav atgūstams atbilstoši normatīvajiem aktiem nodokļu politikas jomā.
· 23. Ja projekta īstenošanas laikā stājas spēkā vienkāršoto izmaksu horizontālā metodika, kas ir obligāti piemērojama visiem Eiropas Savienības fondu 2021.–2027. gada plānošanas perioda projektiem, vai atbildīgās iestādes izstrādāta un ar vadošo iestādi saskaņota vienkāršoto izmaksu metodika, kas piemērojama atlases kārtā, tā tiek piemērota pasākuma pirmās kārtas projekta īstenošanā.
· 24. Pasākuma pirmās kārtas ietvaros finansējuma saņēmējam izmaksas ir attiecināmas no 2024. gada 1. marta. Izmaksas par darbībām, kuras tiek pabeigtas līdz projekta iesnieguma apstiprināšanai, nav attiecināmas.
IV. Projekta īstenošanas nosacījumi
· 25. Finansējuma saņēmējs projekta ietvaros iegādāto datortehniku nodod īpašumā tiem šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā  minētajiem sadarbības partneriem, kas divu mēnešu laikā pēc finansējuma saņēmēja uzaicinājuma ir noslēguši sadarbības līgumu ar finansējuma saņēmēju vai par kuriem finansējuma saņēmējs ir izdevis rīkojumu.
· 26. Finansējuma saņēmējs nodrošina projekta ietvaros iegādātās vispārējās un profesionālās izglītības iestāžu pedagogiem un atbalsta personālam paredzētās datortehnikas nodošanu šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā minētajiem sadarbības partneriem atbilstoši finansējuma saņēmēja izstrādātajam aprēķinam proporcionāli pedagogu un atbalsta personāla darba slodžu skaitam attiecīgajās vispārējās un profesionālās izglītības iestādēs. Aprēķinā  izmanto Valsts izglītības informācijas sistēmas datus uz 2023. gada 1. septembri.
· 27. Finansējuma saņēmējs nodrošina projekta ietvaros iegādātās pirmsskolas izglītības  piecgadīgo un sešgadīgo izglītojamo pedagogiem un pirmsskolas izglītības atbalsta personālam paredzētās datortehnikas nodošanu šo noteikumu 14.1. apakšpunktā minētajiem sadarbības partneriem atbilstoši finansējuma saņēmēja izstrādātajam aprēķinam proporcionāli  piecgadīgo un sešgadīgo izglītojamo skaitam pašvaldību dibinātajās izglītības iestādēs, kas nodrošina pirmsskolas izglītības apguvi. Aprēķinā izmanto Valsts izglītības informācijas sistēmas datus uz 2023. gada 1. septembri.
· 28. Finansējuma saņēmējs nodrošina projekta ietvaros iegādātās mērķa grupas izglītojamiem paredzētās datortehnikas nodošanu šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā minētajiem sadarbības partneriem atbilstoši izstrādātajam aprēķinam un proporcionāli šo noteikumu 4.4. apakšpunktā minēto mērķa grupas izglītojamo skaitam attiecīgajās izglītības iestādēs. Aprēķinā  izmanto Valsts izglītības informācijas sistēmas datus par izglītojamo skaitu izglītības iestādēs uz 2023. gada 1. oktobri un Izglītības un zinātnes ministrijas datus par darbības programmas "Izaugsme un nodarbinātība" 13.1.2.2. pasākuma "Izglītības iestāžu digitalizācija" un Atveseļošanas fonda 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" ietvaros pašvaldībām piegādātajiem datoriem līdz 2023. gada 31. decembrim.
· 29. Šo noteikumu 4.4. apakšpunktā minētās mērķa grupas nodrošina ar datortehniku pēc šo noteikumu 4.1., 4.2. un 4.3. apakšpunktā  minēto mērķa grupu nodrošināšanas.
· 30. Finansējuma saņēmējs, apzinot šo noteikumu 14.1.,  14.2., 14.3., 14.4., 14.5., 14.6. un 14.7. apakšpunktā minēto sadarbības partneru vajadzības, sagatavo datortehnikas pieprasījumu ievietošanai Elektronisko iepirkumu sistēmas katalogā un no šo noteikumu 25. punktā minētās izmaksu attiecināšanas dienas līdz 2024. gada 31. oktobrim Elektronisko iepirkumu sistēmas katalogā apstiprina datortehnikas pirkuma piedāvājumus par vismaz 80 procentiem no datortehnikas iegādei paredzētā projekta budžeta.
· 31. Šo noteikumu 17.1. apakšpunktā minēto darbību izpildi pamato finansējuma saņēmēja un šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā  minētā sadarbības partnera abpusēji parakstīts pieņemšanas un  nodošanas akts un šo noteikumu 32.1. apakšpunktā  minētā  datortehnikas piešķiršanas kārtība.
· 32. Šo noteikumu 14.1., 14.2., 14.3., 14.4., 14.5., 14.6. un 14.7. apakšpunktā  minētie sadarbības partneri par saviem līdzekļiem nodrošina šādu prasību izpildi:
· 32.1. izsniedz projekta ietvaros iegādāto datortehniku šo noteikumu 4. punktā minētajai mērķa grupai atbilstoši sadarbības partnera izstrādātai kārtībai, kurā iekļauj:
· 32.1.1. datortehnikas izsniegšanas un izsniegtās datortehnikas lietošanas nosacījumus, tai skaitā pievieno veidlapas paraugu pieteikumam par datortehnikas lietošanu uz noteiktu laiku;
· 32.1.2. datortehnikas izmantošanas nosacījumus izglītības iestādē un ārpus izglītības iestādes;
· 32.1.3. šo noteikumu 4.4. apakšpunktā minētās mērķa grupas informēšanas pasākumu aprakstu par datortehnikas pieejamību;
· 32.2. datortehnikas piešķiršanā izmanto Izglītības resursu uzskaites un monitoringa informācijas sistēmu;
· 32.3. datortehnikas efektīvam izmantojumam un pārvaldībai nodrošina lietotāju kontu pārvaldību un datortehnikas izmantošanas monitoringu un uzturēšanu, tai skaitā datortehnikas konfigurāciju,  tehnoloģiju savietojamības risinājumus, kā arī nodrošina atbalstu un stimulus lietotāju digitālo prasmju pilnveidei, tai skaitā valsts izveidotu interaktīvo mācību platformu un mācību vadības platformu izmantošanai;
· 32.4. nodrošina projekta ietvaros iegādātās datortehnikas uzturēšanu, apkopi un ilgtspēju (apdrošināšanu vai aizvietošanu), tai skaitā datortehnikas izmantošanu vispārējās izglītības satura īstenošanas vai apguves mērķiem, kā arī tās pieejamību un funkcionalitāti vismaz piecus gadus pēc datortehnikas  īpašumtiesību iegūšanas.
· 33. Īstenojot projektu, finansējuma saņēmējs un sadarbības partneris:
· 33.1. nodrošina, lai funkcijas, kuras tas pilda projekta īstenošanā, tiktu nodalītas no iestādes pamatfunkciju izpildes;
· 33.2. nodrošina komunikācijas un vizuālās identitātes pasākumus šo noteikumu 17.5. apakšpunkta ietvaros saskaņā ar regulas 2021/1060 47. un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
· 33.3. savā tīmekļvietnē ne retāk kā reizi sešos mēnešos ievieto aktuālu informāciju par projekta īstenošanu;
· 33.4. nodrošina, ka visas preces un pakalpojumi tiks iepirkti atklātā, pārredzamā, nediskriminējošā un konkurenci nodrošinošā procedūrā, ievērojot publiskā iepirkuma procedūru regulējošos normatīvos aktus, un, kur tas ir attiecināms, īsteno sociāli atbildīgus un inovatīvus publiskos iepirkumus, kā arī sekmē zaļā publiskā iepirkuma prasību ievērošanu atbilstoši normatīvo aktu prasībām;
· 33.5. ir atbildīgs par dubultā finansējuma novēršanu, interešu konflikta riska novēršanu saskaņā ar Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 61. panta prasībām un demarkācijas nodrošināšanu ar citiem līdzīgiem vai saistītiem projektiem, kā arī nodrošina, lai pasākuma pirmās kārtas ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem;
· 33.6. projekta īstenošanas laikā nodrošina visu ar projekta īstenošanu saistīto dokumentu glabāšanu, tai skaitā projekta iesnieguma, jebkuru ar projektu saistīto sarakstes dokumentu, iepirkuma dokumentācijas, projekta līguma, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošu dokumentu oriģinālu vai to atvasinājumu ar juridisko spēku glabāšanu;
· 33.7. paraksta interešu konflikta neesības apliecinājumu.
· 34. Finansējuma saņēmējs pasākuma ietvaros īsteno projektu, kas nav saistīts ar saimnieciskās darbības veikšanu.
· 35. Īstenojot projektu, finansējuma saņēmējs un sadarbības partneris nodrošina sasniegto rezultātu ilgtspēju vismaz piecus gadus pēc noslēguma maksājuma veikšanas.
· 36. Finansējuma saņēmējs un sadarbības partneris ievēro horizontālo principu "Vienlīdzība, iekļaušana, nediskriminācija un pamattiesību ievērošana".
· 37. Projektu īsteno saskaņā ar noslēgto vienošanos par projekta īstenošanu, bet ne ilgāk kā līdz 2025. gada 31. decembrim.
· 38. Projekta īstenošanas vieta ir Latvijas Republikas teritorija.

